121
Ku'uwamete wakwikari.
1 Hɨrite 'amutɨtɨ kwi nepautixeiya,
nepɨneku'iwawiya: ¿Keraneni netsiparewiwame?
2 Netsiparewiwame Yawé kanihɨkɨtɨni,
kwie meta muyuawi mɨtiutiwewi.
3 Pɨkametsipitɨani pemekawautsenikɨ,
kemɨ'ane mɨmetsi'ɨwiya pɨkakutsu.
4 Hatsuaku pɨkaheukukutsu nipɨkaheukuni,
kemɨ'ane 'ixaheritsixi muwa'ɨwiya.
5 Yawé kanihɨkɨtɨni mɨmetsi'ɨwiya,
Yawé kameni'etɨriwiyani 'ahetsie kaninuaka.
6 Tukarikɨ tau pɨkametikwinitɨani,
meta yaxeikɨa metsa yɨwikɨta.
7 Yawé 'ahetsie kaninuakamɨkɨ,
'atukari kani'ɨwiyakamɨkɨ naime 'axamɨti'ane hepaɨtsita.
8 Yawé 'akie pɨmetsi'ɨwiyani meta 'ahuyeta,
hikɨtɨtɨ meta yuheyemekɨ.